Τζορτζ Λούκας

Ο Τζορτζ Γουόλτον Λούκας (· γενν. στις 24 Μαΐου 1944 στο Μοντέστο της Καλιφόρνιας) είναι  Αμερικανός σκηνοθέτης, σεναριογράφος, παραγωγός ταινιών, επιχειρηματίας και ιδρυτής της εταιρείας Lucasfilm. Είναι κυρίως γνωστός ως ο δημιουργός της διάσημης σειράς ταινιών Star Wars.

Ο Λούκας επίσης ήταν ένας απο τους δημιουργούς της γνωστής σειρας ταινιών Indiana Jones. Δύο απο τις ταινίες του, τα Star Wars και American Graffiti, συμπεριλήφθηκαν στην λίστα των 100 Καλύτερων Αμερικάνικων Ταινιών όλων των εποχών του Αμερικάνικου Ινστιτούτου Κινηματογράφου.

Είναι ένας από τους πιο επιτυχημένους οικονομικά παραγωγός και σκηνοθέτης περιουσία που φτάνει τα 3 δισεκατομμύρια δολάρια.

Βιογραφία 

Ο Λούκας γεννήθηκε το 1944, στο Μοντέστο της Καλιφόρνια. Στην ηλικία των 19 ετών παρακολούθησε μαθήματα σκηνοθεσίας στο Πανεπιστήμιο της Νότιας Καλιφόρνια, όπου και έγινε πολύ καλός φίλος με τον συμφοιτητή του Στίβεν Σπίλμπεργκ, ο οποίος έπειτα έγινε ένας απο τους πιο δημοφιλείς και αναγνωρισμένους σκηνοθέτες στην ιστορία του κινηματογράφου. Κατά την πρακτική του άσκηση στην εταιρεία Warner Brothers γνώρισε τον Φράνσις Φορντ Κόπολα, ο οποίος επίσης στο μέλλον έγινε υψηλά αναγνωρισμένος, και μαζί το 1969 δημιούργησαν την εταιρία παραγωγής American Zoetrope.

Η πρώτη του ταινία ήταν το "THX 1138", ταινία που βασιζόταν σε ένα κολεγιακό φιλμ του Λούκας και ύστερα από την χρηματοδότηση της από τον Κόπολα. Η ταινία όμως δεν γνώρισε καμία εμπορική επιτυχία ενώ δεν βγήκε ούτε στους κινηματογράφους. Η επόμενη ταινία ήταν το  "American Graffiti" με πρωταγωνιστή τον πρωτάρη τότε Χάρισον Φορντ το 1973. Η ταινία, σε αντίθεση με την προηγούμενη, έκανε τεράστια επιτυχία καθώς εκτός ότι τον έκανε πλούσιο του χάρισε και δύο υποψηφιότητες για Όσκαρ, καλύτερης σκηνοθεσίας και πρωτότυπου σεναρίου.

Μετά από αυτό ήρθε το  1977 το Star Wars, το πιο γνωστό έργο του Λούκας, και μια απο τις πιο σημαντικές ταινίες στην ιστορία του κινηματογράφου, καθώς άλλαξε την κινηματογραφική βιομηχανία για πάντα. Το "Star Wars" αγαπήθηκε απο το κοινό και τους κριτικούς, κέρδισε 6 από τα 10 Όσκαρ για τα οποία ήταν υποψήφιο, και μέχρι και σήμερα συχνά κατατάσσεται ως μια απο τις καλύτερες ταινίες όλων των εποχών. Οικονομικά ήταν μια απο τις μεγαλύτερες επιτυχίες στην ιστορία του κινηματογράφου, καθώς έσπασε ρεκόρ και παραμένει η 2η πιο επιτυχημένη ταινία όλων των εποχών (προσαρμοσμένα στον πληθωρισμό).

Μετά την επιτυχία του Star Wars, δημιουργήθηκαν 2 σίκουελ (Η Αυτοκρατορία Αντεπιτίθεται και Η Επιστροφή των Τζεντάι), αλλά αυτή τη φορά ο Λούκας δεν ήταν σκηνοθέτης, αλλά μόνο σεναριογράφος και παραγωγός των ταινιών. Τα σίκουελ γνώρισαν επίσης πολύ μεγάλη επιτυχία, με το Η Αυτοκρατορία Αντεπιτίθεται να θεωρείται η καλύτερη ταινία Star Wars απο πολλούς.

Το 1977, καθώς έκανε διακοπές στο Μάουι για να αποφύγει την πλέον ενοχλητική επιτυχία του Star Wars, ο Λούκας μίλησε στον φίλο του Στίβεν Σπίλμπεργκ για μιαν ιδέα για ταινία που είχε. Ο Σπίλμπεργκ λάτρεψε την ιδέα, και προσφέρθηκε να σκηνοθετήσει την ταινία, με τον Λούκας ως σεναριογράφο και παραγωγό. Η ταινία εν λόγω ήταν το Οι Κυνηγοί της Χαμένης Κιβωτού, το οποίο ήταν τεράστια επιτυχία και συχνά αποκαλείται μια απο τις καλύτερες ταινίες περιπέτειας όλων των εποχών. Ήταν η πρώτη ταινία με πρωταγωνιστή τον διάσημο ήρωα Ιντιάνα Τζόουνς, τον οποίο υποδύθηκε ο Χάρισον Φορντ, ο οποίος είχε επίσης μεγάλο ρόλο στις πρώτες ταινίες Star Wars. Το Αμερικάνικο Ινστιτούτο Κινηματογράφου ονόμασε τον Ιντιάνα Τζόουνς τον δέυτερο καλύτερο ήρωα στην ιστοριά του κινηματογράφου, ενω το Empire τον ονόμασε τον καλύτερο κινηματογραφικό χαρακτήρα όλων των εποχών. Μετά το Οι Κυνηγοί της Χαμένης Κιβωτού ακολούθησαν 2 ακόμα ταινίες Indiana Jones, 1 απο τις οποίες συνέγραψε ο Λουκας, οι οποίες γνώρισαν επίσης επιτυχία. To 2008, σχεδόν 20 χρόνια μετά την τελευταία ταινία, βγήκε η 4η ταινία Indiana Jones, με τον Σπίλμπεργκ να σκηνοθετεί και τον Λούκας να συγγράφει, αλλα η ταινία ήταν μια κριτική αποτυχία, παρότι τα πήγε πολύ καλά εισπρακτικά.

Απο το 1999 εως το 2005, ο Λούκας γύρισε μιαν καινούρια τριλογία Star Wars, αυτην τη φορά ταινίες που προηγούνται χρονικά της αρχικής τριλογίας. Οι πρίκουελ ταινίες ήταν υψηλά αναμενόμενες, αλλα αν και ήταν οικονομικά επιτυχημένες, γνώρισαν κυρίως αρνητικές αντιδράσεις απο οπαδούς και κριτικούς. Πρόσφατα έχει υπάρξει επανεκτίμηση των ταινιών αυτών, αλλα η επικρατούσα άποψη παραμένει αρνητική.

Αν και για πολλά χρόνια πιστευόταν ότι δεν θα υπήρχε ποτέ άλλη ταινία Star Wars, το 2012 ο Λούκας πούλησε την εταιρεία του, Lucasfilm στην Disney για 4.06 δισεκατομμύρια δολάρια. Ως αποτέλεσμα, η Ντίσνεϊ κυκλοφόρησε 4 άλλες ταινίες Star Wars, αρχίζοντας το 2015. Το 2019 αναμένεται να κυκλοφορήσει το τελευταίο μέρος της ιστορίας του Star Wars. Ο Λούκας δεν είχε μεγάλη επιρροή στη δημιουργία των ταινιών Star Wars της Ντίσνευ.

Επιχειρηματική Δραστηριότητα 

Ο Τζορτζ Λούκας θεωρείται από μερικούς περισσότερο επιχειρηματίας παρά κινηματογραφιστής. Δημιούργησε το 1969 την εταιρία παραγωγής American Zoetrope μαζί με τον Φράνσις Φορντ Κόπολα αλλά δυο  χρόνια μετά έλυσαν την συνεργασία. Την ίδια χρονιά το 1971 έφτιαξε την εταιρεία ειδικών εφέ και ανιμέισον Lucasfilm με την οποία και γύρισε όλα τα Ιντιάννα Τζόουνς και Star Wars. Στην συνέχεια το 1975 έφτιαξε  τις  εταιρείες ήχου Industrial Light & Magic (ILM)  και  ψηφιακών εφέ Skywalker Sound όπου και άνηκαν στην Lucasfilm. Στην συνέχεια δημιούργησε την γνωστή εταιρεία Pixar Animation Studios την οποία και πούλησε στον Στηβ Τζομπς δέκα χρόνια μετά.

Φιλμογραφία

Παραπομπές

Εξωτερικοί σύνδεσμοι 

 Η βιογραφία του στο Lucasfilm.com

Αμερικανοί σκηνοθέτες
Αμερικανοί σεναριογράφοι
Αμερικανοί παραγωγοί ταινιών
Αμερικανοί κινηματογραφιστές
Αμερικανοί άνδρες ηθοποιοί κινηματογράφου